عبد السلام ياسين
عبد السلام ياسين (تولد ف 20 شتنبر 1928 ف مراكش - مات ف 13 دجنبر 2012 ف الرباط) كان هو لمؤسس و لمرشد لعام ديال وحدا من أكبر لجماعات لإسلامية ف لمغريب، اللي هي "لعدل و لإحسان".

عبد السلام ياسين تعرف بلبرية اللي صيفط للحسن التاني ف 1974 (لإسلام ولا الطوفان)، و اللي دخّلاتو تلت سنين و نص للصبيطار د لحماق. ملي مات لحسن التاني و جا ولدو محمد السادس، صيفطليه ياسين تا هو برية سماها "لمن يهمه الأمر".

حياتو 
تولد عبد السلام ياسين ف مراكش و كبر فيها. ف 1947 دخل للمدرسة د تكوين لمعلمين، و خدم معلم. موراها طلع ف لڭراد و ولاّ أستاد و مفتش و مدير.

دخل عبد السلام ياسين للزاوية لبودشيشية ف صغرو، ولكن تدابز مع الشيخ ديالها، و داكشي علاش خرج منها و أسس جماعة ديالو، اللي كان باغيها تكون جماعة ضد لعنف، و تسمّات ف 1985 الجماعة د لعدل و لإحسان.

كتوباتو 
كتب عبد السلام ياسين بزاف د لكتوبا، منهم:
 الإسلام بين الدعوة والدولة (1971)
 الإسلام أو الطوفان (1974)
 نظرات في الفقه والتاريخ (1990)
 حوار مع صديق أمازيغي (1997)

عيون لكلام 

زيادة 1928
وفيات 2012
سياسي مغريبي
كتاب مغاربة
بيوغرافيا د رجال
ناس تزادو ف مراكش
ناس توفاو ف الرباط
ناس د مراكش
شخصيات عندها كتر من تاريخ د الزيادة ف ويكيداطا
مقالات فيها مصدر و 3000 بايت